stanford-oval/wikipedia huggingface dataset:
Eliza McCardle Johnson
Elämä

Eliza McCardle kasvoi ja opiskeli Rhea Academyssa Greenevillessä, Tennesseessä. Vuonna 1827 hän meni naimisiin kunninahimoisen ja lahjakkaan räätäli Andrew Johnsonin kanssa. Nuori pari – morsian oli 17-vuotias ja sulhanen 18-vuotias – perusti räätälinliikkeen ja työskenteli yhdessä. Eliza kannusti Andrewia jatkamaan koulutustaan ja parantamaan puhetaitojaan, mutta toisin kuin väitetään, hän ei kuitenkaan opettanut miestään lukemaan ja kirjoittamaan.
Sisällissodan aikana Johnsonit pysyivät uskollisina Unionille. Perhe joutui hajalleen, yksi pojista ja yksi vävyistä kuoli ja Eliza Johnson oli sotainvalidi lopun elämäänsä.
Vaikka hän rohkaisi miestä tämän poliittisella uralla, Eliza Johnson ei itse nauttinut julkisuudesta, vaan keskitti mieluummin voimansa heidän viiden lapsensa kasvattamiseen (joista neljä syntyi avioliiton seitsemän ensimmäisen vuoden aikana) ja talon ylläpitoon. Kun Andrew palveli Yhdysvaltain edustajainhuoneessa (1843–1853), Eliza ja lapset jäivät Tennesseehen, ja hän teki ensimmäisen matkansa Washington D.C.:hen vasta vuonna 1860, paljon sen jälkeen, kun Andrew valittiin senaattiin. Hän itse asiassa vietti hyvin vähän aikaa Washingtonissa ennen kuin hänen miehestään tuli presidenttti  Abraham Lincolnin salamurhan jälkeen huhtikuussa 1865. Huono terveys – hän sairasti tuberkuloosia – ja huoli kahdesta eloon jääneestä pojasta, jotka kärsivät alkoholismista, lisäsivät hänen taipumusta jäädä taustalle.
Presidentin puolisona Eliza jätti sosiaaliset tehtävät tyttärelleen Martha Pattersonille, joka sai kiitosta yksinkertaisista tavoistaan ja kovasta työstään. Eliza Johnson sanoi jopa, että hän ja hänen perheensä olivat "yksinkertaisia ihmisiä Tennesseen vuoristosta, jotka on tuotu tänne kansallisen onnettomuuden takia".
Eliza Johnson saattoi Valkoisen talon toisen kerroksen huoneestaan vaikuttaa enemmän miehensä päätöksiin kuin tuolloin tiedettiin. Hän luki sanomalehtiä ja jakoi niiden sisällön aviomiehelleen, ja seurasi tiiviisti virkasyytteen käsittelyä kongressissa. Vapauttavan tuomion jälkeen Eliza julisti: "Tiesin, että hänet vapautetaan, tiesin sen."
Kun Johnsonin presidenttikausi päättyi vuonna 1869, Eliza ja Andrew palasivat Greenevilleen. Vuonna 1875 Andrew valittiin senaattiin, mutta hän kuoli myöhemmin samana vuonna. Eliza oli liian sairas osallistuakseen miehensä hautajaisiin, ja hän kuoli kuusi kuukautta myöhemmin tyttärensä kotona, maatilalla Greenevillen ulkopuolella. Pariskunta haudattiin nykyiselle Andrew Johnsonin kansalliselle hautausmaalle Greenevillessä.
Elwing

Elwing, joka tunnetaan myös nimellä Elwing valkoinen, on kuvitteellinen henkilö J. R. R. Tolkienin kirjoittamassa Silmarillionissa. Tarinassa Elwing oli Diorin ja hänen vaimonsa Nimlothin tytär. Hän oli Elurédin ja Elurínin nuorempi sisar. Hänestä tuli sittemmin Eärendilin vaimo ja Elrondin ja Elrosin äiti.
Elwing, samoin kuin hänen veljensä syntyivät Lanthir Lamathilla ja asui siellä kunnes hänen isänsä meni Doriathiin ja otti hänen perintönsä siellä kuninkaana.
Kun Fëanorin pojat hyökkäsivät Doriathin, kaikki hänen lähiomaisensa kuolivat tai katosivat, mutta he ottivat Elwingin sekä Silmarilin.
Elwing tapasi Eärendilin ja he menivät myöhemmin naimisiin. Elwing synnytti hänelle kaksospojat, Elrondin ja Elrosin. Elrond meni myöhemmin naimisiin Celebrianin kanssa. Celebrian oli Lóthlorienin Celebornin ja Galadrielin tytär. Tämä avioliitto tuotti kolme lasta, Elladanin, Elrohirin sekä heidän ainoan tyttärensä Arwen Undomielin. Hän oli kansansa Iltatähti ja sittemmin kuningas Aragorn II Elessarin vaimo. Nämä lapset olivat siis Elwingin ja Galadrielin lapsenlapset. Elwingin oli pakko luopua lapsistaan, kun Fëanorin jälkeläiset tulivat hakemaan Silmarilia. Mieluummin Elwing hyppäsi mereen kuin antoi Silmarilin. Hän muuttui suureksi, valkoiseksi linnuksi ja lensi pitkään kunnes löysi laivan jossa hänen miehensä Eärendil oli.
Sitten hän ja Eärendil purjehtivat kohti Valinoria, Kuolemattomia Maita, voidakseen anoa armoa niiden puolesta jotka kärsivät Morgothin pahuudesta.
Aiheesta muualla

Tolkien Gateway
Eliza McCartney

| Mitalit | Mitalit | Mitalit |  |
| --- | --- | --- | --- |
|  McCartney maaliskuussa 2016 |  McCartney maaliskuussa 2016 |  McCartney maaliskuussa 2016 |  |
Maa:   Uusi-Seelanti
Naisten yleisurheilu
|  Olympialaiset  |  Olympialaiset  |  Olympialaiset  |  |
|  Pronssia | Rio de Janeiro 2016 | seiväshyppy |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Hopeaa | Glasgow 2024 | seiväshyppy |  |
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Hopeaa | Gold Coast 2018 | seiväshyppy |  |
Eliza McCartney (s. 11. joulukuuta 1996) on uusiseelantilainen seiväshyppääjä ja olympiamitalisti.
McCartney ylsi vain 19-vuotiaana Rio de Janeiron olympialaisissa 2016 yllättäen pronssille uudella ennätyksellään 480 cm. Hänestä tuli samalla kaikkien aikojen nuorin naisten seiväshypyn olympiamitalisti.
Vuoden 2014 alle 20-vuotiaiden MM-kisoissa McCartney saavutti myös pronssia. Universiadeissa 2015 hän sai hopeaa. Joulukuussa 2015 hän teki junioreiden maailmanennätyksen tuloksella 464 cm. Portlandin MM-hallikilpailuissa 2016 hän sijoittui viidenneksi. Lontoon MM-kilpailuissa 2017 hän oli yhdeksäs.
McCartney sijoittui Birminghamin sisäratojen MM-kilpailuissa 2018 neljänneksi Oseanian halliennätystuloksella 475. Hän saavutti samana vuonna hopeaa Gold Coastin Kansainyhteisön kisoissa tuloksella 470.
Vuonna 2020 uusiseelantilaiselle Stuff-lehdelle tehdyssä haastattelussa McCartney kertoi kärsineensä Rion kisoista lähtien useista loukkaantumisista sekä niiden aiheuttamista henkisistä rasitteista.
McCartney karsiutui loppukilpailusta Budapestin MM-kilpailuissa 2023. Hän saavutti Glasgow'n sisäratojen MM-kilpailuissa 2024 hopeaa tuloksella 480 cm.
Yleisurheilun lisäksi McCartney on opiskellut ympäristötieteitä yliopistossa sekä osallistunut ympäristönsuojelutoimintaan.
Henkilökohtaiset ennätykset

Seiväshyppy:
Ulkoradat: 494 (2018) (Oseanian ennätys)
Sisäradat: 484 (2024) (Uuden-Seelannin ennätys)
Edin Mujčin

| Henkilötiedot |
| --- | --- | --- |
Syntymäaika: 14. tammikuuta 1970 (ikä 54)
Syntymäpaikka: Bosanski Brod, Jugoslavia
Kansalaisuus:  Bosnia ja Hertsegovina
Pelipaikka: Keskikenttäpelaaja
Pituus: 174 cm
Seurat
| Vuodet | Seura | O (M) |
| 1994-1995 1996-2001 2001-2002 2002-2005 2005-2007 2007-2008 2008-2009 | Marsonia Slavonski Brod Dinamo Zagreb JEF United Ichihara Dinamo Zagreb Kamen Ingrad Lokomotiva Zagreb Lučko Zagreb |  |
Maajoukkue
| 1997–2002 | Bosnia ja Hertsegovina | 24 (1) |
Edin Mujčin (s. 14. tammikuuta 1970 Bosanski Brod) on bosniahertsegovinalainen entinen jalkapalloilija.
Jalkapallomaajoukkue

Mujčin debytoi Bosnia ja Hertsegovinan maajoukkueessa 1997. Hän on pelannut 24 maaottelua ja tehnyt niissä yhden maalin.
Ensisilmäyksellä (3. tuotantokausi)

| Ensisilmäyksellä - kolmas tuotantokausi |
| --- | --- |
 
 3. tuotantokauden kansi
 
Alkuperämaa:   Yhdysvallat
Esittäminen
Verkko:   CBS  MTV3 Sub Fox
Ensimmäinen esitys:  2007-09-2424. syyskuuta 2007
Viimeinen esitys:  2008-05-1919. toukokuuta 2008
Esitysten määrä:  20
DVD- ja Blu-ray-julkaisu
 Yhdysvallat:  2008-10-077. lokakuuta 2008
Kaudet
 ← Edellinen 2. tuotantokausi Seuraava → 4. tuotantokausi
Carter Baysin ja Craig Thomasin luoman yhdysvaltalaisen Ensisilmäyksellä -tilannekomediasarjan kolmas tuotantokausi käynnistyi Yhdysvalloissa CBS-televisiokanavalla 24. syyskuuta 2007. Tuotantokausi sisältää 20 jaksoa, ja sen päätösjakso esitettiin CBS:llä 19. toukokuuta 2008. Sarjan kaudella vierailee muun muassa Britney Spears, Enrique Iglesias ja Heidi Klum.
Rooleissa

Pääartikkeli: Luettelo televisiosarjan Ensisilmäyksellä hahmoista
Rooleissa > Päähenkilöt

| 0 | 1 | 2 |
| --- | --- | --- |
|  Josh Radnor  | … |  Ted Mosby   |
|  Jason Segel  | … |  Marshall Eriksen   |
|  Cobie Smulders  | … |  Robin Scherbatsky   |
|  Neil Patrick Harris  | … |  Barney Stinson   |
|  Alyson Hannigan  | … |  Lily Aldrin   |
|  Bob Saget  | … |  tulevaisuuden Ted Mosby (ääni)   |
Rooleissa > Sivurooleissa

| 0 | 1 | 2 |
| --- | --- | --- |
|  Lyndsy Fonseca  | … |  Penny, Tedin tytär   |
|  David Henrie  | … |  Luke, Tedin poika   |
|  Charlene Amoia  | … |  Wendy, tarjoilija   |
|  Sarah Chalke  | … |  Stella   |
|  Marshall Manesh  | … |  Ranjit   |
|  Bryan Callen  | … |  Bilson   |
|  Britney Spears  | … |  Abby   |
|  Enrique Iglesias  | … |  Gael   |
|  Maggie Wheeler  | … |  Margaret   |
|  John Cho  | … |  Jefferson Coatsworth   |
|  Mandy Moore  | … |  Amy   |
|  James Van Der Beek  | … |  Simon   |
|  Heidi Klum  | … |  omana itsenään   |
|  Abigail Spencer  | … |  Blah Blah   |
|  Doug Benson  | … |     |
|  Danica McKellar  | … |  Trudy   |
Jaksot

Pääartikkeli: Luettelo televisiosarjan Ensisilmäyksellä jaksoista
Darren Hayes

Darren Hayes
Darren Stanley Hayes (s. 8. toukokuuta 1972 Brisbane, Queensland, Australia) on australialainen laulaja ja lauluntekijä. Hän on kenties tunnetuin osuudestaan suositussa duossa Savage Garden, jonka kansainvälisiä hittejä ovat muun muassa "I Want You", "To the Moon and Back", "I Knew I Loved You" ja "Truly Madly Deeply". Sitten vuoden 2002 hän on julkaissut neljä kohtalaisesti menestynyttä sooloalbumia.
Yksityiselämä

Darren oli nuorin perheen kolmesta lapsesta. Hän alkoi esiintyä äidilleen kotona nuorella iällä. Mabel Park High Schoolissa Darren esiintyi näytelmissä ja lauloi koulun konserteissa kunnes valmistui vuonna 1989.
Darren kieltäytyi mahdollisuudesta opiskella esiintymiskoulussa ja valitsi Queenslandin teknillisen yliopiston sen sijaan. Hän kuitenkin lykkäsi valmistumista valittuaan uran musiikin parissa. Darren myös tapasi meikkitaiteilija Colby Taylorin ja pari meni naimisiin ja muutti Yhdysvaltoihin vuonna 1997. He erosivat vuotta myöhemmin ja avioero astui voimaan vuonna 1999.
Darren on asunut viime vuodet Lontoossa.
Hän virallisti suhteensa brittiläisen poikaystävänsä Richard Cullenin kanssa kahden vuoden yhdessäolon jälkeen 19. kesäkuuta 2006. Darren ei ole koskaan puhunut avoimesti seksuaalisuudestaan ja ilmoittikin siviilivihkimisestä vasta 17. heinäkuuta, kun tieto ilmestyi hänen web-sivuilleen  (Arkistoitu – Internet Archive).
Savage Garden

Vuonna 1993 hän vastasi Daniel Jonesin lehti-ilmoitukseen, jossa etsittiin laulajaa yhtyeelle Red Edge. Darren valittiin, vaikka hänen äänensä särkyikin koelaulutilaisuudessa. Yhtye hajosi vuonna 1994 etsittyään turhaan levytyssopimusta. Darren ja Daniel perustivat sitten yhteisen yhtyeen, jonka nimeksi piti tulla Crush. Eräällä brittiläisellä yhtyeellä oli kuitenkin oikeudet nimeen, joten he päättivät kutsua itseään Savage Gardeniksi Anne Ricen romaanin Vampyyri Lestat lausahduksen mukaan "The world is a savage garden".
Savage Garden alkoi levyttää ensimmäistä albumiaan vuonna 1995 tuottaja Charles Fisherin kanssa. Ensimmäinen single "I Want You" julkaistiin vuonna 1996 ja se oli eniten myynyt australialainen single sinä vuonna. Toinen julkaisu "To the Moon & Back" nousi listojen kärkeen Australiassa. Kolmas single "Truly Madly Deeply" oli heidän toinen listaykkösensä ja eniten myynyt australialainen single vuonna 1997. Savage Garden oli Australian myynein albumi vuonna 1997 ja duo voitti kymmenen Australian Recording Industry Association -palkintoa.
Darren muutti New Yorkiin mainostaakseen yhtyettä kansainvälisellä tasolla, kun taas Daniel Jones jäi Brisbaneen. Muutto näytti onnistuneen, sillä "Truly Madly Deeply" nousi listan kärkeen Yhdysvalloissa vuonna 1998. Albumi Savage Garden myi sen ansiosta 7 miljoonaa kappaletta USA:ssa.
New Yorkissa hän kirjoitti albumin Affirmation, jonka kappaleista osa kuvaa suhteen päättymisen tuskaa. Affirmation julkaistiin vuonna 1999 ja siitä tuli uusi menestys, kun ensimmäinen single "I Knew I Loved You" meni ykköseksi sekä Australiassa että Yhdysvalloissa. Vuoden 2000 loppuun mennessä albumi oli myynyt kuusi miljoonaa kappaletta. Duo esitti nimikappaleen vuoden 2000 kesäolympialaisten loppuseremoniassa.
Darren muutti Sausalitoon vuonna 2000. Hän ja Daniel ajautuivat erilleen eri maissa asumisen johdosta. Darrenista oli myös tullut yhtyeen keulakuva, koska hän hoiti enimmän osan mediavelvoitteista. Lokakuussa 2001 hän myönsi hajoamisen epävirallisesti australialaiselle toimittajalle. Daniel kielsi tämän ennen kuin kuuli Darrenin lausunnosta. On jäänyt epäselväksi, tekikö Darren päätöksensä täysin spontaanisti Danielin tietämättä vai oliko Daniel vihjannut Darrenille tyytymättömyydestään yhtyeeseen jonkin aikaa ennen Affirmationin levytystä. Yksi suosittu teoria on myös, että Daniel ei uskonut toimittajan sanoihin vaan luuli sitä taas yhdeksi hajoamishuhuksi. Silti on selvää, että Daniel piti matalaa profiilia albumin mainostuksen aikoihin, mikä viittaa hänen tyytymättömyyteensä yhtyeeseen. Savage Garden oli myynyt yli 20 miljoonaa albumia tässä vaiheessa.
Darren myös sanoi eräässä haastattelussa "I didn't leave the band, the band left me" ("En jättänyt yhtyettä, se jätti minut"). Totuus jäänee Danielin ja Darrenin käsiin, sillä kumpikaan ei ole laatinut virallista lausuntoa asiasta.
Sooloura

Darren levytti ensimmäisen albuminsa Spin, joka julkaistiin vuonna 2002. Tuottajana toimi Affirmationin tuottaja Walter Afanasieff. Spin jatkoi Savage Gardenin tyylia vähemmän pehmeällä rock-soundilla ja hiukan kovemmalla R&B-tyylillä, vaikkakin ensimmäinen single "Insatiable" oli balladi, joka saavutti kolmossijan Australiassa. Myös muut julkaisut "Strange Relationship", "Crush (1980 Me)" ja "I Miss You" menestyivät hyvin listoilla.
Darren käytti kaksi vuotta seuraavan albumin The Tension And The Spark levyttämiseen. Marius De Vriesin tuottamaa "I Forgive You" -kappaletta lukuun ottamatta kaikki laulut olivat Darrenin ja Robert Conleyn tuottamia. Darren oli aiemmin ollut kiertueella Robertin kanssa ja myös levyttänyt kappaleen "Crush (1980 Me)" Spin-albumille hänen kanssaan. Albumi oli selvä suunnanvaihdos Darrenille. Conleyn tuottamat kappaleet olivat lähes yksinomaan elektronisia tunnelmapaloja, joihin oli haudattu akustisia ääniä. Vaikka kriitikot pitivät uudesta tyylistä, se näytti karkottavan paljon faneja, jotka odottivat uutta albumia täynnä radioystävällisiä pop-lauluja. Ensimmäinen single "Pop!ular" julkaistiin 12. heinäkuuta 2004 ja se sijoittui ykköseksi Yhdysvaltain Dance-listalla sekä pärjäsi hyvin Britanniassa. Human Nature -poikayhtye sai top 20 -singlen Australiassa Darrenin Spin-sessioista hylkäämällä "When You Say You Love Me" -kappaleella huhtikuussa 2004 ja siitä teki cover-version myös American Idolin kakkoskaudella toiseksi tullut Clay Aiken. Toinen single "Darkness" ei päässyt listoille ja siksi kolmatta singleä "Dublin Sky" ei julkaistu ollenkaan.
Lokakuussa 2005 julkaistiin Savage Gardenin kokoelmalevy Truly Madly Completely: The Best of Savage Garden. Mukana oli myös kaksi Darrenin soolokappaletta, "So Beautiful" ja "California". Molemmat kappaleet ovat paluuta entiseen tyyliin, mutta niissä on havaittavissa jäännöksia The Tension And The Spark -levyn soundista.
Heinäkuussa 2006 Columbia Records ilmoitti, että kymmenvuotinen yhteistyö Darrenin kanssa on päättynyt. Darren perusti oman levy-yhtiön nimeltä Powdered Sugar joka julkaisi elokuussa 2007 hänen kolmannen sooloalbuminsa This Delicate Thing We've Made.
Darrenin neljäs albumi Secret Codes And Battleships julkaistiin lokakuussa 2011.
Diskografia > Albumit

Spin (2002) #35 US, #2 UK, #3 Australia
The Tension and the Spark (2004) #13 UK, #8 Australia
This Delicate Thing We've Made (2007)
Secret Codes and Battleships (2011)
Diskografia > Singlet

Albumilta Spin:
Insatiable (2002) #77 US, #8 UK, #3 Australia, #11 Kanada, #21 Latvia
Strange Relationship (2002) #15 UK, #16 Australia, #36 Latvia
I Miss You (2002) #20 UK, #25 Australia, #30 Latvia
Crush (1980 Me) (2002) #19 UK, #19 Australia, #16 Latvia
Albumilta The Tension And The Spark:
Pop!ular (2004) #12 UK, #3 Australia, #1 US (Dance Charts), #39 Latvia
Darkness (2004) #40 Australia
Albumilta Truly Madly Completely: The Best of Savage Garden (Savage Gardenin albumi)
So Beautiful (2005) #27 US (Adult Contemporary) #15 UK, #7 Australia, #3 Latvia
Albumilta This Delicate Thing We've Made:
On the Verge of Something Wonderful (2007)
Me, Myself and (I) (2007)
Casey (2008)
Albumilta Secret Codes And Battleships:
Talk Talk Talk (2011)
Black Out the Sun (2011)
Bloodstained Heart (2012)
Stupid Mistake (2012)
Diskografia > Soundtrack-osuudet

Cover-versio "Strange Magic" -kappaleesta elokuvaa Ella Enchanted (2004) varten
Diskografia > Vierailut

Lift Me Up (Duetto Olivia Newton-Johnin kanssa) Olivia Newton-Johnin albumilla (2) (2002)
Do You Believe (Specificuksen kappale)
Aiheesta muualla

Virallinen kotisivu
Darren Hayes -uutisia (Arkistoitu – Internet Archive)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Darren Hayes
Käännös suomeksi
Ensisilmäyksellä (4. tuotantokausi)

| Ensisilmäyksellä - neljäs tuotantokausi |
| --- | --- |
 
 4. tuotantokauden kansi
 
Alkuperämaa:   Yhdysvallat
Esittäminen
Verkko:   CBS  MTV3 Sub Fox
Ensimmäinen esitys:  2008-09-2222. syyskuuta 2008
Viimeinen esitys:  2009-05-1818. toukokuuta 2009
Esitysten määrä:  24
DVD- ja Blu-ray-julkaisu
 Yhdysvallat:  2009-9-2929. syyskuuta 2009
Kaudet
 ← Edellinen 3. tuotantokausi Seuraava → 5. tuotantokausi
Carter Baysin ja Craig Thomasin luoman yhdysvaltalaisen Ensisilmäyksellä -tilannekomediasarjan neljäs tuotantokausi käynnistyi Yhdysvalloissa CBS-televisiokanavalla 22. syyskuuta 2008. Tuotantokausi sisältää 24 jaksoa, ja sen päätösjakso esitettiin CBS:llä 18. toukokuuta 2009.
Rooleissa

Pääartikkeli: Luettelo televisiosarjan Ensisilmäyksellä hahmoista
Rooleissa > Päähenkilöt

| 0 | 1 | 2 |
| --- | --- | --- |
|  Josh Radnor  | … |  Ted Mosby   |
|  Jason Segel  | … |  Marshall Eriksen   |
|  Cobie Smulders  | … |  Robin Scherbatsky   |
|  Neil Patrick Harris  | … |  Barney Stinson   |
|  Alyson Hannigan  | … |  Lily Aldrin   |
|  Bob Saget  | … |  Tulevaisuuden Ted Mosby (ääni)   |
Rooleissa > Sivurooleissa

| 0 | 1 | 2 |
| --- | --- | --- |
|  Sarah Chalke  | … |  Stella Zinman   |
|  Lyndsy Fonseca  | … |  Penny, Tedin tytär   |
|  David Henrie  | … |  Luke, Tedin poika    |
|  Charlene Amoia  | … |  Wendy, tarjoilija   |
|  Bryan Callen  | … |  Bilson   |
|  Jason Jones  | … |  Tony Grafanello   |
|  Darcy Rose Byrnes  | … |  Lucy Zinman   |
|  Marshall Manesh  | … |  Ranjit   |
|  Joe Nieves  | … |  Carl, MacLaren’s pubin omistaja   |
|  Matt Boren  | … |  Stuart   |
|  Regis Philbin  | … |  omana itsenään   |
|  Bill Fagerbakke  | … |  Marvin Eriksen   |
|  David Burtka  | … |  Scooter   |
|  Erin Cahill  | … |  Heather Mosby   |
|  Brooke D'Orsay  | … |  Margaret   |
Jaksot

Pääartikkeli: Luettelo televisiosarjan Ensisilmäyksellä jaksoista
Egyptin 18. dynastia

Egyptin 18. dynastia oli faaraoiden aikaisen Egyptin hallitsijasuku, joka oli vallassa vuosina 1550–1295 eaa. Se alkaa uuden valtakunnan perustajasta Ahmosesta ja päättyy sotilasdiktaattori Horemhebiin. 18. dynastian kautena Egyptistä tuli suurvalta. Egypti soti mm. Mitannin ja heettiläisten kanssa. Kaudella hallitsi uuden uskonnon perustanut Akhenaten. Seuraavan dynastian numero 19 aloitti Ramses I.
Tapahtumia

18. dynastian alussa faarao Ahmose heikensi Ala-Egyptiä hallinneita hyksoja. Ahmose muun muassa valtasi Hyksojen pääkaupungin Avaris ja valloitti Sharuhen kaupungin kolmivuotisen piirityksen jälkeen. Ahmosen seuraaja Amenhotep I laajensi Egyptin rajoja pohjoisessa Karkemišin asti.
Amenhotep I:n seuraajaksi ja 18. dynastian kolmanneksi faaraoksi nousi Thutmosis I. Thutmosis I jatkoi aggressiivista politiikkaa laajentamalla Egyptin rajoja yhä syvemmälle Nubiaan. Thutmosis I jahtasi peräytyviä Hyksoja syvälle Lähi-itään. Hän eteni joukkoineen Eufratille asti. Thutmosis I on ensimmäinen faarao, joka on haudattu Kuninkaiden laaksoon.
Pitkä sota hyksoja vastaan muutti Egyptin sotilasvaltioksi, jossa armeijalla oli määräävä asema. Thutmosis I:n seuraaja, Thutmosis II murskasi kapinan Nubiassa. Thutmosis II:n kuoltua valtaan nousi Thutmosis III:n sijaishallitsijaksi Thutmosis II:n puoliso Hatšepsut. Hatšepsut hallitsi Egyptiä yli kahdenkymmenen vuoden ajan.
Thutmosis III laajensi Egyptiä sotimalla. Thutmosis III:n aikana käytiin Megiddon taistelu.  Thutmosis III:n seuraajaksi nousi hänen poikansa Amenhotep II. Amenhotep II jatkoi isänsä viitoittamalla tiellä murskaamalla kapinan Syyriassa. Amenhotep II:ta seurasi Thutmosis IV. Hän liittoutui Mitannin kanssa naimalla Artataman tyttären.
Amenhotep III oli Thutmosis IV:n seuraaja. Hän keskittyi laajentamaan diplomaattisia suhteita Lähi-idän valtioihin ja rakennutti temppelin Thebesin lähelle.
Amenhotep III:ta seurasi hallitsijana Amenhotep IV, joka vaihtoi viidentenä hallitusvuotenaan nimensä Akhenateniksi. Akhenaten siirsi egyptin pääkaupungin Thebasta Akhetateniin. Akhenaten oli naimisissa Nefertitin kanssa ja hänen tiedetään saaneen kuusi tytärtä. Faaraon taloudellinen asema heikkeni Akhenatenin valtakaudella.
Akhenatenin seuraajana oli lyhyen aikaa Smenkara. Smenkaraa seurasi hallitsijana Tutankhamon. Tutankhamonin isä oli Amenhotep IV. Tutankhamon nousi valtaistuimelle vain kahdeksan tai yhdeksän vuoden ikäisenä. Tutankhamonin kuoltua valtaan nousi Ay. Ay meni naimisiin Ankhesenamenin kanssa. Ayn hallituskauden tiedetään olleen lyhyt.
18. dynastian viimeiseksi Faaraoksi nousi sotilasfaarao Horemheb. Horemhebin mainitaan olleen impotentti ja kuolleen siksi lapsettomana.
Aiheesta muualla

Kuvia tai muita tiedostoja aiheesta Egyptin 18. dynastia Wikimedia Commonsissa
Erik Mansikka

Erik Mansikka (s. 1985 Turku) on suomalainen keittiömestari. Hän voitti Vuoden kokki -kilpailun alkuvuodesta 2013 neljännellä yrittämällään ja tositelevisio-ohjelma Hell’s Kitchen Suomen ensimmäisen tuotantokauden syksyllä 2013 (25 000 euron palkinto). Hänet valittiin vuoden 2014 turkulaiseksi.
Hän toimii keittiömestarina turkulaisessa, helmikuussa 2014 avatussa, Suomen kärkiravintoloiden joukkoon nousseessa ravintola Kaskiksessa ja kesästä 2017 alkaen myös aiemman Kakolan vankilan tiloihin perustetussa grilliruokiin erikoistuneessa Kakolanruusu -ravintolassa. Kaskis nimettiin helmikuussa 2018 Vuoden ravintolaksi Suomessa sekä huhtikuussa Turun parhaaksi ravintolaksi.
Hän on työskennellyt aiemmin Turussa ravintola Hermanissa ja ravintola Logomo Kitchenissä, sekä keittiömestari Markus Aremon johdolla Michelin-tähden saaneessa helsinkiläisessä ravintola Georgessa.
Aiheesta muualla

Erik Mansikka tietää, miltä Turku maistuu (Puoli seitsemän, 3.5.2017; ohjelman kesto 3 min) (areena.yle.fi)
Kaskis (kaskis.fi)
Turkulaisravintola myi äärimmäisen uhanalaisen villitaimenen mätiä – ravintola pahoittelee: ”Otamme täyden vastuun” (29.9.2016) (is.fi)
Ravintola Kakolanruusu (kakolanruusu.fi)
Everybody’s Golf 5

| Everybody’s Golf 5 |
| --- | --- |

Kehittäjä:  Clap Hanz / SCEI
Julkaisija:  Sony Computer Entertainment
Jakelija:  PlayStation Now
Pelisarja:  Everybody's Golf
Julkaistu:   maaliskuu 2008  maaliskuu 2008  26. heinäkuuta 2007
Lajityyppi:  urheilupeli
Pelimuoto:  yksinpeli, moninpeli (50 pelaajaa)
Ikäluokitus:  CERO: A (kaikenikäisille)  ESRB: Kaikenikäisille  PEGI 3 
Alusta:  PlayStation 3
Jakelumuoto:  Blu-ray
Lisää peliartikkeleitaVideopelien teemasivulla
Infobox OK   : 
Everybody’s Golf 5 on Japanissa heinäkuussa 2007 julkaistu peli PlayStation 3 -konsolille. Pelin alkukielinen nimi on みんなのGOLF 5 (Minna no Golf 5).
Peli on jatkoa aikaisemmin eri PlayStation-laitteille julkaistulle sarjalle. Aikaisempiin osiin verrattuna pelissä on uutta HD-tarkkuus ja vaihtoehtoinen tapa lyödä palloa.
Everybody’s Golf -sarja erottuu muista golfpeleistä yhdistämällä manga-henkisen grafiikan ja mutkattoman pelattavuuden.